03/vol. 69 Jurnalul Oficial al Uniunii Europene 115 32006R0178 L 293 JURNALUL OFICIAL AL UNIUNII EUROPENE 2.2.2006 REGULAMENTUL (CE) NR. 178/2006 AL COMISIEI din 1 februarie 2006 de modificare a Regulamentului (CE) nr. 396/2005 al Parlamentului European și al Consiliului prin întocmirea anexei I în care sunt prevăzute produsele alimentare și hrana pentru animale al căror conținut de reziduuri de pesticide face obiectul unor limite maxime (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare Directivei 91/414/CEE a Consiliului (1), în special articolul 4 alineatul (1), întrucât: (1) Regulamentul (CE) nr. 396/2005 prevede că anexele [, Il, II și IV la regulamentul menționat trebuie să fie întocmite de către Comisie, întocmirea lor constituind o condiție pentru aplicarea capitolelor Il, III și V. (2) Este necesar să se includă în anexa I la Regulamentul (CE) nr. 396/2005 toate produsele care, în prezent, fac obiectul unor conținuturi maxime de reziduuri (CMR) aplicabile la nivel comunitar sau național, precum și cele pentru care se recomandă aplicarea unor CMR armonizate. (3) Prin urmare, Regulamentul (CE) nr. 396/2005 ar trebui modificat în consecință. (4) Măsurile prevăzute de prezentul regulament sunt con- forme cu avizul Comitetului permanent pentru lanțul ali- mentar și sănătatea animală. (5) Nu sunt cerute CMR separate pentru pești sau pentru cul- turile destinate exclusiv consumului animal și nu sunt dis- ponibile informații care pot constitui o bază pentru stabilirea unor CMR. Se recomandă să se prevadă un termen adecvat pentru producția și colectarea acestor informații. Se estimează că o perioadă de trei ani este sufi- cientă în acest scop, ADOPTĂ PREZENTUL REGULAMENT: Articolul 1 Textul anexei la prezentul regulament devine anexa I la Regulamentul (CE) nr. 396/2005. Articolul 2 Prezentul regulament intră în vigoare în a douăzecea zi de la data publicării în Jurnalul oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 1 februarie 2006. () JOL70, 16.3.2005, p. 1. Pentru Comisie Markos KYPRIANOU Membru al Comisiei